stanford-oval/wikipedia huggingface dataset:
קפטן אמריקה: נולד מחדש
עלילה > חוברת מספר 600

ביום השנה למותו של קפטן אמריקה, מתקיים דיון בעניינו אם לכבד את מורשתו כפטריוט, או לשנוא אותו בגלל שהיה בוגד. שרון קרטר מחפשת אחר הסוכן לו נתנה את האקדח שבעזרתו ירתה ברוג'רס כשעברה שטיפת מוח בידי דוקטור פאוסטוס. היא מאתרת אותו, ובעזרת מתקן אותו השיגה ממנהל סוכנות S.H.I.E.L.D ניק פיורי, היא מהפנטת אותו ומאלצת אותו לומר לה היכן הוא הניח את האקדח.
בשעה שבאקי בארנס, המשמש כעת כקפטן אמריקה החדש, תוהה אודות הנעשה במדינה, ריקי ברנס מדברת עם איליי בראדלי, ואומרת לו שהיא רוצה להיות שותפתו החדשה של באקי. איליי אומר שבאקי אינו מחפש שותף חדש ברגע זה, אך הוא רוצה שריקי תפגוש אותו, כי זה מה שרוג'רס היה מבקש ממנו לעשות. בינתיים, שכיר החרב קרוסבונז וסין - בתו של נבל-העל הגולגולת האדומה - נמלטים ממתקן כליאה של ארגון H.A.M.M.E.R, והגולגולת האדומה חוזר, עדיין לכוד בגוף הרובוט שלו. בסנטרל פארק, חברי האוונג'רס העוצמתיים סאם וילסון, נטשה רומנובה, ג'יימס בארנס, לוק קייג', ג'סיקה דרו וקלינט בארטון נפגשים ללא תחפושותיהם, אך מחזיקים בכישוף טלפורטציה למקרה והנבל נורמן אוסבורן וקבוצת האוונג'רס האפלים שלו ינסו ללכוד אותם. אוסבורן, הסנטרי ו"גברת מארוול" מוצאים את הקבוצה כשהם מרחפים מעל הפארק, אך אוסבורן מחליט לא לתקוף אותם. במקום זאת, הוא מופיע בפני קהל ואומר כי התאספות שכזו, שנחשבת לבלתי חוקית, אושרה בידי ארגון H.A.M.M.E.R. הוא מכריז כי הם יכבדו את קפטן אמריקה בגלל מי שהיה, והקהל צועק בשמו, מה שמטריד את חברי האוונג'רס הנמצאים במקום. שרון קרטר מופיעה בפניהם, ואומרת שקיימת האפשרות להציל את סטיב.
עלילה > מבוא

במתקן כליאה של ארגון H.A.M.M.E.R בקולורדו, סין מתוחקרת לגבי יורה שני מלבד קרוסבונז, המעורב ברצח של קפטן אמריקה. מבטיחים לה חופש תמורת מידע על היורה, בהתחשב בעובדה שהגולגולת האדומה מת והיא לא צריכה להיות נאמנה לו יותר. סין צוחקת למשמע הרעיון, תוקפת את סוכן הארגון ולוחשת דבר מה באוזנו. היא מתכוונת להימלט, אך בולזאיי לוכד אותה. מאוחר יותר, בולזאיי ואוסבורן מדברים עם הסוכן אותו היא תקפה, והוא אומר שהיא לחשה באוזנו "למה אתה בטוח שהוא מת?". אוסבורן אומר שזו בעיה, אך השאלה המתעוררת היא האם היא התכוונה לאביה, הגולגולת האדומה, או לקפטן אמריקה?
עלילה > אפילוג

המיני סדרה מסתיימת במהדורה מוגבלת בשם "קפטן אמריקה: מי יישא את המגן?". במקום המחבוא של קפטן אמריקה בברוקלין, באקי חושב על רעיונות לתחפושת חדשה. לאחר שנטשה רומנובה מעלה את השאלה מדוע לא יכולים להיות שני קפטנים, באקי מציין כי "יש רק קפטן אחד, והוא סטיב רוג'רס". בינתיים בחדר אחר שרון קרטר מביעה דאגה שסטיב לא ישן במשך ארבעה ימים רצופים. סטיב מסביר שלאחר האירועים האחרונים הוא חושש לישון משום שהוא לא רוצה "לקפוץ שוב בזמן". לאחר שבאקי לא מצליח לחשוב על תחפושת חדשה, נטשה (בתלבושת האלמנה השחורה) משכנעת אותו לעטות עליו את חליפת הדגל ואת המגן ולצאת לפעם אחת אחרונה. סטיב עוזב את שרון כשהיא ישנה, עוטה את התלבושת ויוצא לגג כדי לחשוב. הוא רואה את באקי ואת נטשה עוזבים את המקום על אופנוע ועוקב אחריהם.
כשסטיב צופה בהם מעל גגות העיר, באקי ונטשה מתעמתים עם האסירים שנמלטו ממתקן הכליאה "הרפסודה", ביניהם מיסטר הייד. בעוד הייד מתכוון לברוח, באקי רואה את סטיב וזורק לעברו את המגן שלו. סטיב מזנק מגג הבניין, תופס את המגן בעודו באוויר, וצולל לעבר הייד. סטיב מציע את המגן בחזרה לבאקי, שמסרב לקחת אותו. השניים צועדים לאורך איסט ריבר, ומשוחחים ביניהם בנושא מי מהם ימשיך כקפטן אמריקה. סטיב מביע את רצונו שבאקי ימשיך כקפטן אמריקה הבא, למרות שבאקי אומר שהוא לא רוצה בכך. בשומעו זאת, סטיב מגיש לו את המגן ואומר לו לעשות זאת בשבילו. בחזרה בדירת הגג, סטיב מסביר לשרון את הסיבות האמיתיות מדוע הוא רוצה שבאקי ימשיך כקפטן אמריקה. לאחר שחי מחדש לא רק את העבר אלא גם את העתיד לבוא, סטיב חשש כי באקי ימות אם לא ימשיך כקפטן אמריקה, אפילו אם הדבר אומר שסטיב יקריב בכך את העתיד לו שאף. בבוקר למחרת, הוא מבקר את הבית הלבן ונפגש עם הנשיא (למרות ששמו לא נאמר ופניו אינן נראות, על המסמך הוא חותם בשם ברק אובמה). הנשיא מעניק לו חנינה נשיאותית על מעשיו בנוגע לחוק רישום העל-אנושיים. הוא מסביר לנשיא שאין הוא עדיין מוכן להמשיך לשאת את המגן. הנשיא מקבל זאת, אך אומר לרוג'רס שיש לו תחושה שהמדינה תזדקק לו למשהו גדול בהרבה יותר.
ביבליוגרפיה

Captain America #600
Captain America: Reborn Prologue
Captain America: Reborn #1-6
Captain America: Who Will Wield The Shield?
הערות שוליים

↑  Captain America #600, June 2009
↑  Captain America: Reborn Prelude Digital Comics
↑  Captain America: Reborn #1, July 2009
↑  Captain America: Reborn #2, August 2009
↑  Captain America: Reborn #3, September 2009
↑  Captain America: Reborn #4, November 2009
↑  Captain America: Reborn #5, December 2009
↑  Captain America: Reborn #6, January 2010
↑  Captain America: Who Will Wield the Shield?, December 2009
קפסטול

| --- | --- |

מבנה מולקולרי של קפסטול
 
 כתיב כימי:  C₂₀H₂₈O₃ 
 מסה מולרית:  316.4 גרם/מול
 מספר CAS:  469-83-0
 טמפרטורת היתוך:  158-162 °C   269.15 K
 
קפסטול (באנגלית: Cafestol) הוא טרפן המצוי בעיקר בפולי קפה. כ־0.6% ממשקל פול קפה מסוג ערביקה הוא קפסטול. ניתן למצוא את הכמויות הגבוהות ביותר של הקפסטול במשקאות קפה לא מסוננים כגון קפה פלאנג'ר וקפה טורקי. במשקאות קפה מסוננים כמות הקפסטול היא זניחה.
מחקרים הראו כי צריכה של קפסטול מגבירה את כמות הכולסטרול בדם אצל גברים ב-8% ואצל נשים ב-10%.
השפעות ביולוגיות

קפסטול הראה תכונות העוזרות למניעת סרטן אצל חולדות. קפסטול משמש גם כאגוניסט ליגנד לקולטנים גרעיניים.
לקפסטול גם תופעות המונעות פרקינסון בזבוב הפירות.
ראו גם

קפאין
קהוואול
קיטי לנג שלן

| --- | --- |

 לידה:  8 באוקטובר 1843 סטוונגר, האיחוד השוודי-נורווגי 
 פטירה:  1 באוקטובר 1914 (בגיל 70) כריסטיאניה, נורווגיה 
 מקום קבורה:  Vår Frelsers gravlund 
 מקום לימודים:  אקדמיה ז'וליאן 
 פרסים והוקרה:  מדליית ההצטיינות של המלך 
 
קיטי לנג שֶׁלַן (בנורווגית: Kitty Lange Kielland ‏; 8 באוקטובר 1843 – 1 באוקטובר 1914) הייתה ציירת נוף נורווגית.
ביוגרפיה > ראשית חיה

שלן נולדה למשפחה אמידה בסטוונגר, אחותו הגדולה של הסופר אלכסנדר שלן. האינטראקציות של שלן עם אחיה היו חשובות בהתפתחותה כאמנית. אף שהיא קיבלה הכשרה מסוימת בציור, רק לפני שמלאו לה שלושים היא הורשתה להתאמן כאמנית מקצועית. בשנת 1873 נסעה לקרלסרוהה שם הוכשרה על ידי הנס גודה. כאישה נאלצה קילנד ללמוד שיעורים פרטיים מגודה במקום להצטרף לשיעור ציור הנוף שלו. דבקותו של גודה בריאליזם הותירה רושם מתמשך על שלן שעקבה אחריו בעבודותיה המאוחרות יותר. שלן עשתה התקדמות מהירה במהלך השנתיים בהן בילתה באימונים עם גודה.
ביוגרפיה > מינכן

שלן עזבה את קרלסרוהה למינכן בשנת 1875, שם הצטרפה למושבה של אמנים נורווגים החיים בה. במינכן למדה אצל הריאליסט בהשראה צרפתית, הרמן באיש, ועם איליף פטרסן הנורווגי שיש הרואים בו את המורה החשוב ביותר שלה. שלן התגוררה במינכן עד שנת 1878. לאחר מכן עברה לפריז, שם המשיכה לצייר מדי יום.
ביוגרפיה > יירן

בשנת 1876 ביקרה שלן ביירן שבדרום נורווגיה. המורה לשעבר של שלן, הנס גודה, ביקר ביירן בשנת 1869 וב-1872 ועם שובו הציע לה שהיא תיסע ותצייר שם. שלן הכינה טיוטות בזמן שהותה ביירן ובהמשך השתמשה בהן כדי לצייר את הנוף השטוח האופייני כשחזרה למינכן, מה שהפך אותה לאמנית הראשונה שעשתה זאת. ציורה של יירן מראה תיאור מציאותי של הנוף, אך עם אפקטים אטמוספיריים מאחדים. שלן חזרה ליירן באופן קבוע במהלך הקיץ, וכך הנוף החדגוני וביצות הכבול של האזור הפכו לאחד המוטיבים החביבים עליה. שלן אמרה כי היא כל כך מתעניינת באזור סביב יארן בגלל "פאר הנוף ועושר העוני". המיומנות בה בוצעו ציורי הנוף מסמנת אותה כאחת התלמידים המצטיינים של גודה.
ביוגרפיה > פריז

בשנת 1879 עברה שלן לפריז, שם חלקה סטודיו עם עמיתתה הנורווגית הרייט באקר בשנים 88–1880. בפריז הציגה את ציוריה לראשונה. שלן הייתה לזמן קצר תלמידתו של צייר הנוף ליאון ז'רמן פלואה שהתגורר בסרנאי-לה-ויל הסמוך. שלן עזבה את פריז בשנת 1889.
מאוחר יותר ומוות

שלן עבדה על פישוט האמנות שלה בשנות ה-90 של המאה ה-19 בהשפעתו של ינס פרדיננד וילומסן. היא השתתפה בדיונים פומביים בנוגע לזכויות נשים. שלן הציגה את עבודתה בארמון לאמנויות יפות בתערוכה הקולומביאנית העולמית בשנת 1893 בשיקגו, אילינוי.
שלן ציירה מעט לקראת סוף חייה. היא סבלה מדמנציה במשך מספר שנים ולבסוף נפטרה בכריסטיאניה (אוסלו) בשנת 1914.
רחוב בבארום, פרבר במערב אוסלו, נקרא על שמה.
גלריה

נוף חופי
דירה בפריז
בתוך הדירה
אחרי השקיעה
ביצות יירן
נוף ביירן
בתוך הדירה
ביירן
הערות שוליים

1 2  A Mirror of Nature: Nordic Landscape Painting 1840-1910, www.artsmia.org
1 2  Kitty (Lange) Kielland". The Concise Grove Dictionary of Art. Oxford University Press, Inc. 2003.
↑  A Mirror of Nature: Nordic Landscape Painting 1840-1910, www.artsmia.org
↑  Norwegian Women Painters: 1893 Exposition, arcadiasystems.org
| --- | --- |
בקרת זהויות :  BIBSYS: 90506350  BnF: cb13544878c (data)  GND: 1160507422  ISNI: 0000 0000 6706 4835  KulturNav: 07d54cb8-60f5-4aa3-962a-dd665bad9daf  LCCN: n84129016  RKD: 44279  SELIBR: 209582  SUDOC: 050766368  ULAN: 500029234  VIAF: 45705471   WorldCat (עם VIAF): 45705471
קיטוע

באחסון נתונים, קיטוע (פרגמנטציה) היא תופעה בה מקום אחסון נמצא בשימוש בצורה שאינה יעילה, כך שמקום האחסון בפועל קטן וברוב המקרים גם ביצועי המערכת.
קיימים שלושה סוגים שונים של קיטוע (הקשורים זה לזה): פנימי (internal), חיצוני (external) וקיטוע מידע (data fragmentation). שיטות שונות להקצאת מקום מפגינות אחד או יותר מסוגים אלו.
קיטוע זיכרון > העיקרון הבסיסי

המונח "זיכרון מקוטע" (fragmented memory) מציין את כל זיכרון המערכת שאינו ניתן לשימוש. קיטוע של זיכרון מתרחש לרוב כאשר זיכרון מוקצה דינמית (על ידי קריאות כגון malloc). באופן כללי, הקצאת זיכרון בזמן ריצה לא נעשית על המחסנית. הקצאת הזיכרון הדינמית מבזבזת זיכרון בדרכים הבאות:
תקורה (overhead)
קיטוע פנימי
קיטוע חיצוני
כאשר זיכרון משוחרר בזמן ריצה, מירב הסיכויים שהמקום שיתפנה יהיה באמצע מקטע הזיכרון, ולכן, כאשר נרצה להקצות זיכרון חדש ייווצרו 'חורים' בין מקטעי הזיכרון. חורים אלו עלולים להיות קטנים מדי מכדי לספק מספיק מקום להקצאה וכך אותו מקום מבוזבז.
קיטוע זיכרון > תקורה (Overhead)

כאשר מערכת מקצה זיכרון עליה לשמור את כל הנתונים עליו כמו מיקומו, גודלו והרשאות הגישה אליו. תקורה כוללת את כל משאבי המערכת הנוספים הנדרשים כדי לממש את אלגוריתם הקצאת הזיכרון. נתונים אלו נשמרים, לרוב, בתוך הזיכרון עצמו, דבר המוביל לבזבוז זיכרון. בשל כך נחשבת התקורה לחלק מקיטוע הזיכרון.
קיטוע זיכרון > קיטוע פנימי (Internal Fragmentation)

כאשר הזיכרון המוקצה גדול מהנצרך, שאר הזיכרון מבוזבז. 
סיבות, לדוגמה, לקיטוע פנימי:
כאשר המשתמש מבקש יותר מקום ממה שהוא צריך נוצרים חורים של מקום אחסון שאינם נגישים.
הגבלות של ארכיטקטורת הקצאת הזיכרון. לדוגמה: במערכות מסוימת התחלת קובץ היא דווקא בתחילת מקטע (cluster) על מנת להקל על ארגון הקבצים, ולכן, כאשר ישנם קבצים קטנים רבים עלולים להיווצר "חורים" של מקום שאינו מנוצל על הדיסק.
המונח "פנימי" מכוון לעובדה שהזיכרון המבוזבז נמצא בתוך האזור שהוקצה.
קיטוע זיכרון > קיטוע חיצוני (External Fragmentation)

קיטוע חיצוני הוא חוסר היכולת להשתמש בזיכרון פנוי מכיוון שהוא מחולק למקטעים קטנים (fragments). המונח "חיצוני" מכוון לעבודה שהזיכרון המבוזבז נמצא מחוץ לאזור הזיכרון המוקצה. 
כאשר נמחק קובץ הנמצא בין מקטעי זיכרון אחרים או שגודלו משתנה נוצר אמנם מקטע זיכרון פנוי אך הוא קטן מכדי להיות שימושי. לדוגמה אם ניקח מערכת בעלת 15MB המסודרת כך: קובץ של 2MB, קובץ של 1MB ועוד קובץ של 2MB וכן הלאה לסירוגין, כאשר ימחקו הקבצים האמצעיים ונרצה להקצות 3MB לא נוכל לעשות זאת מכיוון שהמקטע הגדול ביותר הוא בן 1MB (אא"כ נחלק את ההקצאה לחלקים כפי שנראה בהמשך).
בהשוואה לקיטוע חיצוני, התקורה והקיטוע הפנימי אחראים לכמות קטנה מאוד של זיכרון מבוזבז. קיטוע חיצוני יוצר את רוב הנזק למערכת, הוא מוגדר כ:
{ExternalMemoryFragmentation=1-}{\frac {LargestBlockOfFreeMemory}{TotalFreeMemory}}
כלומר: אחד פחות גוש הזיכרון הגדול ביותר הפנוי חלקי כלל הזיכרון הפנוי.
קיטוע חיצוני הוא ערך בין 0 ל-1. קיטוע של 100% (כאשר ערך הנוסחא שווה ל-1) מצביע על כך שאין במערכת זיכרון שמיש פנוי, בעוד קיטוע של 0% (כאשר ערך הנוסחא הוא 0) מצביע על כך שכל הזיכרון נמצא בגוש אחד גדול.
לדוגמה, הקיטוע הוא 90% כאשר 100MB של זיכרון קיים במערכת, אבל הגוש הגדול ביותר של זיכרון פנוי הוא בגודל 10MB.
| 0x0000 | 0x1000 | 0x2000 | 0x3000 | 0x4000 | 0x5000 | הערות |
| --- | --- | --- | --- | --- | --- | --- |

| A | B | C |  |  |  | מוקצים שלושה גושים A, B, C בגודל 0x1000 |
| A |  | C |  |  |  | הגוש B משוחרר. כעת לא ניתן להקצות במקום בו היה B זיכרון הגדול מגודלו של B. |
קיטוע זיכרון > קיטוע מידע

קיטוע מידע מתרחש כאשר פיסת מידע מחולקת למספר חלקים על הדיסק, לדוגמה בדוגמה שהובאה לעיל – הקובץ אותו ניסינו לשמור יחולק לשלושה מקטעים של מגה אחד. דבר זה מאט את המערכת הצריכה לנוע בין מקטעי הקובץ על מנת לגשת אליו. לרוב, קיטוע מידע הוא תוצאה של מערכת שעברה קיטוע חיצוני.
הידרדרות ביצועים כתוצאה מקיטוע

בעיית קיטוע הזיכרון היא אחת מהבעיות הקריטיות איתן מתמודדים מנהלי מערכות. לאורך זמן, היא מובילה לירידה בביצועים, כאשר בסופו של דבר קיטוע עלול להוביל לאובדן מוחלט של זיכרון פנוי.
בעיית קיטוע הזיכרון היא בעיה תכנותית ברמת הגרעין (kernel). היא נעשית קריטית כאשר היא מגיעה לרמות גבוהות, לדוגמה, מערכות זמן אמת (real time) מגיעות באופן תדיר לקיטוע של 99%. רמה כזו של קיטוע מתרחשת שניות לפני קריסת המערכת, דבר המקשה על מניעתה מכיוון שקשה לצפות את הנקודה הקריטית בה עולה הקיטוע. על פי מחקר שהתבצע ב International Data Corporation, ירידה בביצועים מתרחשת לרוב בשל קיטוע חיצוני, כאשר זמן החיים של שרת מתקצר ב-33% בשל קיטוע חיצוני בלבד, דבר המוביל לעליה של 33% בתקציב השנתי לשדרוג חומרה. לקיטוע זיכרון יש אפוא השפעה לא רצויה לא רק על שימוש הזיכרון ומהירות העיבוד אלא גם על רכיבי חומרה ועלות פרויקטים מחשוביים.
איחוי מידע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סוגים של קיטוע זיכרון
רומן פיליפצ'וק

רומן מיכאילוביץ' פיליפצ'וק (באוקראינית: Роман Михайлович Пилипчук; נולד ב-27 באפריל 1967 בעיר סניז'נה במחוז דונצק) הוא כדורגלן עבר סובייטי-אוקראיני ששיחק בעמדות החלוץ, וכיום מאמן קבוצת שריף טירספול.
קריירה

פיליפצ'וק החל את הקריירה במועדון הכדורגל "טקסטילשצ'יק" מהעיר איוואנובו מהליגה השלישית בברית המועצות, ובשנת 1990 חתם בקבוצת דינמו מוסקבה. פיליפצ'וק לא הצליח לתפוס מקום קבוע בהרכב הקבוצה וברוב המשחקים שותף כמחליף.
באמצע עונת 1991/1992 עזב את דינמו ועבר לספרטק ולדיקווקז, אשר בסוף 1991 נקלעה לקשיים כלכליים (כמו רוב הקבוצות בליגה הסובייטית בעקבות פירוק ברית המועצות). פיליפצ'וק הגיע לישראל וחתם בקבוצת מכבי הרצליה, העולה החדשה לליגה הארצית. בהמשך שיחק במכבי נתניה ובמכבי פתח תקווה בליגה הבכירה, ובשנת 1998 חזר לשחק במכבי הרצליה. בתום עונת 1998/1999 עזב את ישראל וחזר לאוקראינה. הוא שיחק במשך שלוש שנים בקבוצת מטאלורג דונצק ובשנת 2003 פרש ממשחק פעיל.
קרטובה

| --- | --- |
 מדינה:  קזחסטן קזחסטן
 מחוז:  מחוז מערב קזחסטן
 גובה:  47 מטרים
 אוכלוסייה:  ‏
  ‑ בכפר:  3,782 (2019)
 קואורדינטות:  49°41′24″N 53°30′28″E﻿ / ﻿49.69°N 53.507777777778°E﻿ / 49.69; 53.507777777778 
 אזור זמן:  UTC +5
  מפת מיקום  מפה מפורטת   (למפת קזחסטן מוגדלת) אסטנה אלמטי שימקנט קראגנדי טראז פבלודר אוסקמן סמיי אקטובה אורל רוסיה רוסיה אזר. טורקמניסטן אוזבקיסטן קירגיזסטן סין הים הכס. קרטובה(למפת קזחסטן רגילה) אסטנה אלמטי שימקנט קראגנדי טראז פבלודר אוסקמן סמיי אקטובה אורל רוסיה רוסיה אזר. טורקמניסטן אוזבקיסטן קירגיזסטן סין הים הכס. קרטובה(למפת מחוז מערב קזחסטן רגילה) אורל אקסאי שינגירלאו צ'פאיב קזטלובקה ז'ימפיטי רוסיה אטיראו א ק ט ו ב ה קרטובה(למפת מחוז מערב קזחסטן מוגדלת) אורל אקסאי שינגירלאו צ'פאיב קזטלובקה ז'ימפיטי רוסיה אטיראו א ק ט ו ב ה קרטובה  he tabBackground:;tabBorder:#aaa;defaultTab:0;
 
קרטובה (בקזחית: Қаратөбе; ברוסית: Каратобе) הוא כפר שהוקם ב-1860 והוא נמצא במחוז מערב קזחסטן שבקזחסטן.
גאוגרפיה

קרטובה נמצא כ-1,261 ק"מ מעיר הבירה אסטנה וכ-222 ק"מ מבירת המחוז אורל.
אקלים

הטמפרטורה הממוצעת היא 8 מעלות צלזיוס. החודש הכי חם הוא יולי (28 מעלות צלזיוס). החודש הכי קר הוא ינואר (-18 מעלות צלזיוס). כמות המשקעים הממוצעת היא 393 מילימטרים בשנה. חודש אוקטובר הוא החודש שיש בו הכי הרבה גשם (47 מ"מ גשם), וחודש אפריל הוא החודש שיש בו הכי פחות גשם (19 מ"מ גשם).
תנועה ותחבורה

קרטובה נמצא ליד הכביש R-90.
הערות שוליים

↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא יישובים בקזחסטן. אתם מוזמנים לתרום לוויקיפדיה ו.
קית' הרינג

| --- | --- |

 לידה:  4 במאי 1958 רדינג, פנסילבניה, ארצות הברית
 פטירה:  16 בפברואר 1990 (בגיל 31) ניו יורק, ניו יורק, ארצות הברית
 לאום:  ארצות הברית אמריקני
 מקום לימודים:  בית הספר לאמנויות חזותיות  Art Institute of Pittsburgh  Kutztown Area High School 
 תקופת הפעילות:  1978–1990 (כ־12 שנים) 
 תחום יצירה:  גראפיטי אמנות רחוב
 זרם באמנות:  פופ ארט
 הושפע על ידי:  Bill Beckley 
 יצירות ידועות:  "התינוק הזוהר"
 חתימה:   
 www.haring.com
 
דמות "התינוק הזוהר"
קית' הרינג (באנגלית: Keith Haring;‏ 4 במאי 1958 – 16 בפברואר 1990) היה אמן פופ ארט אמריקאי.
ביוגרפיה

הרינג נולד ב-4 במאי 1958 בפנסילבניה והתעניין באומנות כבר מגיל צעיר. בגיל 17 למד עיצוב גרפי למשך שנתיים בבית ספר לאמנות מקצועית, פרסומות ואמנויות יפות. בגיל 19 הרינג יצא מהארון ועבר לניו יורק שם הושפע מאמנות הגראפיטי ולמד בבית ספר לאמנות חזותית.
הרינג השיג לראשונה תשומת לב מהציבור בעזרת ציורי הגיר שלו במעברים התת-קרקעיים בניו יורק, ותערוכתו צולמה על ידי הצלם צ'נג וונג צ'י. באותה תקופה, ציורו "התינוק הזוהר" נהפך לסמלו. בשנת 1980 ארגן תערוכות במקום הנקרא "מועדון 57". הוא השתתף בתערוכה בכיכר טיימס, שם צייר בפעם הראשונה בעלי חיים ופנים אנושיות. ב-1981 שרטט את ציור הגיר הראשון שלו על נייר שחור וצבע פלסטיק, מתכת וחומרים אחרים.
תערוכת יחיד שלו נערכה בשנת 1987 בהלסינקי ובאנטוורפן.
ביוני 1989 צייר על הקיר האחורי של המנזר של הכנסייה של סן אנטוניו בפיזה את ציורו האחרון שפרסם, ציור קיר בשם "טוטומונדו".
קרן קית' הרינג הוקמה בשנת 1989 והמשיכה את מורשתו של הרינג של נתינה לארגוני ילדים.
הרינג נפטר ב-16 בפברואר 1990 כתוצאה מסיבוכים רפואיים שנגרמו ממחלת האיידס, כשנתיים לאחר אבחון המחלה.
במרץ 2023 נפתחה בקניון ארנה הרצליה תערוכה בה הוצגו 200 מיצירותיו.
ביוגרפיה > סגנון יצירותיו

סגנונו של הרינג משויך לזרם באומנות העכשווית שתפס תאוצה והגיע לשיאו בשנות השמונים ונקרא "פופ ארט", ובין נציגיו הבולטים ניתן למנות את רוי ליכטנשטיין ואת אנדי וורהול. יצירותיהם של האמנים בזרם זה מקיפות מגוון שלם של עצמים, אינה מתייחדת רק בתחומים "הקלאסיים" של האומנות כגון ציור ופיסול, ומקיימת דיאלוג ושואבת את השפעתה גם מהתרבות הפופולרית והצרכנית.
הרינג צייר בקווים עבים הומוריסטיים ובצבעים בולטים, תוך שימוש בקריקטורה ואמנות רחוב.
הערות שוליים

↑  ראיון של הרינג במגזין רולינג סטון, אוגוסט 1989.
↑  הביוגרפיה של קית' הרינג באתר www.haring.com
1 2  רעות ברנע, ‏זאת לא התערוכה הכי טובה של השנה, אבל היא כן הכי כיפית, באתר "Time Out ישראל", 19 במרץ 2023
דר מוספיר, תערוכת קית' הרינג בהרצליה: אירוע אמנותי חשוב, מעניין ונוגע ללב, באתר ynet, 8 במרץ 2023
| --- | --- |
בקרת זהויות :  NLI: 987007302699905171  PLWABN: 9812616862505606  BIBSYS: 90792966  BNE: XX1384229  BnF: cb123416805 (data)  CiNii: DA02820173  GND: 118913786  ICCU: NAPV041328  ISNI: 0000 0001 1023 1177  KulturNav: c07df8f5-d4bc-4a65-b8fa-d50c17e68079  LCCN: n82252982  LNB: 000290369  MusicBrainz: e865b9fb-1cf3-480c-afbf-4767e556f7f4  NDL: 00442473  NGV: 7266  NKC: xx0051937  NLA: 35170570  NLK: KAC200305636  NSK: 000041256  NTA: 071914641  RERO: 02-A003348197  RKD: 36033  SELIBR: 375587  SNAC: w6pc3hf0  SUDOC: 032374925  TePapa: 27237  Trove: 850604  ULAN: 500024253  VIAF: 27139591   WorldCat (עם VIAF): 27139591
רוח השמש

מבנה השמש - כוכב הסדרה הראשית מסוג G:



1. ליבת השמש

2. האזור הקרינתי

3. האזור ההסעתי

4. פוטוספירה

5. כרומוספירה


6. עטרה

7. כתם שמש

8. גִּרְעוּן

9. התפרצות סולרית
איור המדגים את גבולות ההשפעה של רוח השמש
התפרצות סולרית
רוח השמש המכונה גם הרוח הסולארית (באנגלית: solar wind), היא זרימה של חלקיקים טעונים הנפלטים מן העטרה של השמש החוצה, עקב הטמפרטורה הגבוהה של העטרה שעומדת על כ-2 מיליון מעלות צלזיוס. מהירות החלקיקים הנפלטים היא בין 300 ל-800 קילומטר לשנייה, וצפיפותם קטנה ככל שמתרחקים מן השמש. בסביבות כדור הארץ מגיעה צפיפות החלקיקים לכדי שמונה חלקיקים לסנטימטר מעוקב. רוח השמש נושאת עמה כ-‎3×10-14‎ ממסת השמש בשנה.
רוח השמש נחזתה לראשונה ב-1958 על ידי האסטרופיזיקאי האמריקאי יוג'ין פארקר.
הרכב רוח השמש וסיבותיה

קיימת פליטה קבועה של חלקיקים שהגיעו באקראי למהירות מילוט מכבידת השמש, ובנוסף חלקיקים הנפלטים בהתפרצויות סולריות.
בפליטה הקבועה קל להפריד בין רוח שמש שמקורה בעטרת השמש לבין זו שמקורה במעטפת השמש, שכן הראשונה מהירה באופן ניכר. עד כה לא ברורות לגמרי הסיבות לחום הגבוה של העטרה, שמתבטא גם במהירות הפליטה מהעטרה.
התפרצויות סולריות מתרבות ומתמעטות על פני מחזור בן 11 שנים. המחזור מתחיל משדה מגנטי סדור (בדומה לזה של מגנט). בשל הרכבה של השמש מגזים ומפלזמה, מהירות הסיבוב שלה שונה בין קטביה לקו המשווה שלה. כתוצאה, השדה המגנטי של השמש מפותל וקווי השדה המגנטי מצטופפים. כשהצפיפות גוברת, חלק מקווי השדה המגנטי מתפתלים אל מחוץ לפני השמש, ולאורכם מתרחשות התפרצויות סולריות.
השפעות רוח השמש על כדור הארץ

הזוהר הצפוני נגרם כשחלקיקי רוח השמש פוגעים בשכבה גבוהה של אטמוספירת כדור הארץ. בהתאם לכך הזוהר הצפוני מתחזק ונחלש על פי חוזקם של משבי רוח השמש. בנוסף לכך ככל שהמשבים חזקים יותר הזוהר מופיע בקווי רוחב נמוכים יותר ורחוקים יותר מהקטבים.
רוח השמש משפיעה על מסלולי לוויינים. אמנם מדובר בכח קלוש בשל קלישות החלקיקים ברוח, אך לאורך זמן מדובר בכח שדי בו להטות לוויין ממסלולו. זו אחת הסיבות העיקריות לכך שלוויינים חייבים מערכות הנעה ובקרה שתפקידן לייצב את הלוויין במסלולו.
התפרצויות שמש חזקות משבשות ציוד אלקטרוני. הציוד הרגיש ביותר הוא לוויינים, שאינם מוגנים על ידי אטמוספירת הארץ. בעת סערות שמש חזקות במיוחד עלולה עצמת הרוח להגיע לדרגה בה ציוד על פני הארץ נפגע, ובמספר מקרים קיצוניים נפגעו מערכות אספקת חשמל.
ישנן השערות שהתפרצויות שמש עזות במיוחד גרמו לחלק מההכחדות ההמוניות שהתרחשו בעברו של כדור הארץ. השערות אלו מסתמכות על מודלים תאורטיים לפיהם אחת לכמה עשרות מיליוני שנים צפויה התפרצות שמש כה עזה, עד שרמת הקרינה שתחדור את האטמוספירה תסכן חיים ותגרום להופעת מוטציות. קיימת ביקורת על השערות אלו.
הגדרת גבול מערכת השמש על פי רוח השמש

לעיתים קרובות מכנים את המעטפת בה השפעת רוח השמש נמוגה מול הגז הקלוש המצוי בחלל הבין-כוכבי בשם גבול מערכת השמש. מידותיו של גבול זה אינן ידועות בדיוק, אף שידוע שהוא נמצא הרחק מעבר למסלולם של כוכבי הלכת. כמו כן, גבול זה אינו קבוע ומשתנה עם שינויי העוצמה של רוח השמש. גבול זה קרוב יותר לשמש בכיוון תנועת השמש בחלל הבין-כוכבי, לערך כיוונו של הכוכב וגה.
מחקר ואמצעי להנעת חלליות

בשנת 2001 נשלחה הגשושית ג'נסיס על ידי נאס"א למשימה בחלל. היא הייתה אמורה לאסוף מיליוני אטומים ויונים מרוח השמש, שהיו אמורים לעזור להבין טוב יותר איך כוכבים וגרמי שמיים נוספים נוצרו, כיוון שהחלקיקים הסולאריים נמצאים באותו יחס כימי כמו הערפילית הסולארית המקורית - הגז שהוליד את מערכת השמש לפני כ-5 מיליארד שנה. ב־8 בספטמבר 2004 התרסקה הכמוסה ששוגרה מהחללית ובה הממצאים שנאספו, בשל תקלה במד תאוצה, אך רוב הממצאים לא הזדהמו ועיקר מטרות שילוח החללית הושגו.
מהנדסי אסטרונאוטיקה וסופרי מדע בדיוני מרבים להשתעשע ברעיון של הנעת חלליות באמצעות מפרש שיידחף על ידי רוח השמש. ארתור סי. קלארק כתב ספר סיפורים קצרים בשם "הרוח הנושבת מן השמש"; הסיפור שעל שמו קרוי הספר עוסק בכלי תחבורה המונע בעזרת רוח השמש. לארי ניבן עוסק ברוח השמש - אם ככוכבת ראשית או כשחקנית משנה - בכמה מיצירותיו. בסיפור הקצר Inconstant Moon מושמדים רוב תושבי כדור הארץ בהתפרצות סולארית. בספרו הקיסם בעינו של אלוהים חייזרים משתמשים בחללית המונעת על ידי מפרש שמש. גם בעיבוד הקולנועי של חברת וולט דיסני לספרו של רוברט לואיס סטיבנסון, "כוכב המטמון", נעשה שימוש ברוח סולרית על מנת להניע רחפנים.
עד כה הבעיות המעשיות הכרוכות בהנעה זו מנעו שימוש מעשי ברוח השמש. סוכנויות החלל השונות ממשיכות במחקר, שכן אמצעי הנעה ששוקל מעט ואינו זקוק לדלק מהווה פיתוי גדול.
ראו גם

מגנטוספירה
יונוספירה
סערה גאומגנטית
חגורות ואן אלן
זוהר הקוטב
קית' פלויד

| --- | --- |

קית' פלויד
 לידה:  28 בדצמבר 1943 רדינג, אנגליה
 פטירה:  14 בספטמבר 2009 (בגיל 65) דורסט, אנגליה
 השכלה:  האקדמיה הצבאית המלכותית בסנדהרסט, בית הספר ולינגטון 
 מסעדות:  Floyd's Bistro Floyd's Restaurant Floyd's Chop House
 טלוויזיה:  ראו בהמשך
 ספרים:  ראו בהמשך
 www.floydonline.co.uk
 
קית' פלויד (באנגלית: Keith Floyd; ‏28 בדצמבר 1943 – 14 בספטמבר 2009) היה שף ידוען, אישיות טלוויזיונית ומסעדן בריטי, שהנחה תוכניות בישול ברשת BBC ופרסם ספרים רבים שמשלבים בין בישול למסעות. בטלוויזיה, סגנון ההגשה המיוחד שלו חיבב אותו על מיליוני צופים ברחבי תבל.
שנותיו הראשונות

פלויד נולד בחוות פולי בסמוך לרדינג, ברקשייר ב-28 בדצמבר 1943. בן להורים ממעמד הפועלים, סידני ווינפרד פלויד. הוא גדל בדיור ציבורי בכפר ויוליסקומב בסאמרסט. הוריו התאמצו מאוד על מנת לאפשר לו ללמוד בבית הספר הפרטי ולינגטון בסאמרסט. פלויד התמנה לכתב נוער עבור העיתון Bristol Evening Post ואחרי שצפה בסרט "זולו" החליט להצטרף לצבא הבריטי, הגיע לדרגה של סגן ברגימנט הטנקים המלכותי שם הוא נדנד לטבח של מועדון הצוות שיבשל ארוחות גורמה. לאחר שלוש שנים, הוא נוכח לדעת שהוא והצבא "לא מתאימים זה לזה" ומצא תעסוקה במספר עבודות בעסקי ההסעדה בכלל זה מוזג, שוטף כלים ומקלף ירקות.